Deg wayen yerzan asexleḍ n tefransist deg teqbaylit annect-a yemgarad aṭas ɣef taɛrabt imi tafransist d tutlayt yemgaraden aṭas deg unagraw ɣef teqbaylit ; wamma taɛrabt tudef s sshala deg usalaɣ n teqbaylit acku ttekkant ɣer yiwet n twacult umi qqaren tutlayin tiḥamiyin tisamayin. Bnant ɣef uẓar. Daɣ-netta deg yimedyaten-agi ara d-nwali, ad d-naf belli tuget n yimerḍilen n tefransist ur udifen ara deg usalaɣ n teqbaylit, qqimen akken kan llan ula s tmitar-nsen n tjerrumt yecban imagraden ma neddem-iten-id d amedya.